**Josef Boumedienne** (s. 12. tammikuuta 1978 Tukholma) on ruotsalais-suomalainen entinen jääkiekkopuolustaja, joka päätti uransa SM-liigassa Oulun Kärpissä kauteen 2012–2013. Hän on toiminut kaudesta 2013 alkaen Columbus Blue Jacketsin kykyjenetsijänä Euroopassa. Boumedienne on sekä Suomen että Ruotsin kansalainen ja kaksikielinen. Hänen isänsä on kotoisin Algeriasta ja äiti Suomesta.

Boumedienne pelasi urallaan lukuisissa joukkueissa Ruotsissa, Suomessa, Sveitsissä, Valko-Venäjällä, Slovakiassa ja Pohjois-Amerikassa. Hän on kaksinkertainen Suomen-mestari.

Ura
---

### Uran alku

Boumedienne pelasi viimeiset juniorivuotensa ruotsalaisessa Huddinge IK:ssa, jossa pelasi myös ensimmäiset aikuisten ottelunsakin, kun edusti seuraa Allsvenskanissa kaudella 1995–1996. Kesällä 1996 New Jersey Devils varasi Boumediennen NHL:ään. Seuraavaksi kaudeksi Boumedienne siirtyi Elitserienin Södertäljeen. Södertäljessä hän pelasi kaksi kautta, kunnes siirtyi Tapparaan SM-liigaan.

### Tapparan kautta Pohjois-Amerikkaan

Boumedienne pelasi Tapparassa kaksi kautta ja teki kaudella 1999–2000 50 ottelussa 32 pistettä. Hän siirtyi NHL:ään kaudeksi 2000–2001, mutta pelasi koko ensimmäisen kautensa Pohjois-Amerikassa New Jerseyn farmijoukkueessa Albany River Ratsissa AHL:ssa. Boumedienne pelasi kauden aikana AHL:n tähdistöottelussa. Hän pelasi yhden ottelun New Jerseyssä kaudella 2001–2002 ja teki ottelussa maalin. Marraskuussa 2001 Boumedienne myytiin Sascha Gocin ja Anton Butin kanssa Tampa Bay Lightningiin, josta New Jersey sai Andrei Zjuzinin.

Tampa Bayssä Boumedienne pelasi vain kolme ottelua, kun pääosa loppukaudesta meni AHL-joukkue Springfield Falconsissa. Boumedienne kaupattiin vuoden 2002 varaustilaisuuden yhteydessä Ottawa Senatorsiin, josta Tampa Bay sai vaihdossa seitsemännen kierroksen varausoikeuden. Hän pelasi Ottawan organisaation AHL:n Binghamton Senatorsissa joulukuuhun 2002, kunnes Washington Capitals hankki hänet vaihdossa Dean Melansoniin. Washingtonissa hän aloitti farmijoukkue Portland Piratesissa, mutta nousi loppukaudesta Washingtoniin, jossa pelasi kuusi ottelua. Kesällä 2003 hän sai vuoden jatkosopimuksen Washingtoniin. Boumedienne pelasi kaudella 2003–2004 37 peliä Washingtonissa, mutta edusti myös AHL:n Portlandia. Kauden jälkeen hän teki jälleen vuoden jatkosopimuksen.

### Takaisin Eurooppaan ja Suomen-mestariksi

NHL:n työsulun takia Boumedienne pelasi Euroopassa kauden 2004–2005. Hän aloitti kauden Elitserienin Brynäs IF:ssä, kunnes siirtyi SM-liigaan ja Oulun Kärppiin. Kärpissä Boumedienne voitti Suomen-mestaruuden, ja hänet valittiin SM-liigan tähdistökentälliseen. Boumedienne aloitti kauden 2005–2006 Zürich Lionsissa Sveitsin pääsarjassa, mutta hän sai potkut Zürichistä 17 pelin jälkeen, vaikka hän oli tehnyt hyvin pisteitä. Zürichin mukaan Boumedienne oli heikko puolustuksessa, joten heikosti pelannut joukkue erotti Boumediennen. Loppukauden hän pelasi Södertäljessä Elitserienissä.

Boumedienne teki Kärppien kanssa kahden vuoden sopimuksen joulukuussa 2006. Hän ei ollut pelannut alkukaudesta vielä missään alavatsaleikkauksen takia ja liittyi Kärppiin kesken kauden. Boumedienne voitti Kärpissä kauden päätteeksi toisen Suomen mestaruutensa.

### Uusi yritys NHL:ssä ja nopea paluu Eurooppaan

Boumedienne palasi kaudeksi 2007–2008 Washington Capitalsiin NHL:ään. Hän teki kesällä 2007 joukkueen kanssa yksivuotisen ja -suuntaisen sopimuksen. Boumedienne pelasi kuitenkin koko kauden AHL:n Hershey Bearsissa, ja seuraavaksi kaudeksi hän siirtyi Toronto Maple Leafsin organisaatioon. Alkukauden hän pelasi Maple Leafsin farmijoukkueessa Toronto Marliesissa, mutta siirtyi kuitenkin takaisin Kärppiin kesken kauden 2008–2009.. Kärpissä Boumedienne voitti uransa kolmannen SM-mitalin, kun joukkue sijoittui hopealle.

Boumedienne aloitti kauden 2009–2010 valkovenäläisessä KHL-joukkueessa Dynamo Minskissä. Hän sai joukkueesta kuitenkin potkut 17 pelin jälkeen, vaikka oli joukkueensa tehokkain puolustaja.

Boumedienne siirtyi vuoden 2010 alussa Sveitsin pääsarjan EV Zugiin loppukauden kattavalla sopimuksella. Kausi jäi ainoaksi Zugissa ja 30. toukokuuta 2010 Ruotsin Elitserienissä pelaava Djurgården ilmoitti tehneensä sopimuksen kaudesta 2010–2011 Boumediennen kanssa. Sopimuksessa oli myös optio kaudesta 2011–2012.
Helsingin Jokerit hankki Boumediennen 30. tammikuuta 2012 loppukauden sopimuksella. Kaudeksi 2012–2013 hän siirtyi KHL-seura Slovan Bratislavaan, mutta sopimus purettiin marraskuussa ja hän palasi takaisin Ruotsiin odottamaan seuroilta sopimustarjouksia. Kärpät teki tammikuussa 2013 jälleen Boumediennen kanssa sopimuksen ja hän lähti neljättä kertaa Ouluun pelaamaan.

### Maajoukkueessa

Boumedienne pelasi Ruotsin ikäkausimaajoukkueissa kolmessa arvoturnauksessa. Hän oli voittamassa pronssia vuoden 1996 18-vuotiaiden EM-kilpailuissa. Boumedienne edusti Ruotsia myös nuorten MM-kilpailuissa 1997 ja 1998.

### Urheilu-uran jälkeen

Boumedienne on osakas ammattiurheilijoiden varainhoitoa tarjoavassa Helsinki Capital Partnersissa..

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 1996–1997 | Södertälje SK | SEL | 32 | 1 | 1 | 2 | 32 |  |  |  |  |  |  |  |  |  |  |  | JMM | 6 | 1 | 0 | 1 | 2 |
| 1997–1998 | Södertälje SK | SEL | 26 | 3 | 3 | 6 | 28 |  |  |  |  |  |  |  |  |  |  |  | JMM | 1 | 0 | 0 | 0 | 2 |
| 1998–1999 | Tappara | SML | 51 | 6 | 8 | 14 | 119 |  |  |  |  |  |
| 1999–2000 | Tappara | SML | 50 | 8 | 24 | 32 | 160 | 4 | 1 | 2 | 3 | 10 |
| 2000–2001 | Albany River Rats | AHL | 79 | 8 | 28 | 36 | 117 |  |  |  |  |  |
| 2001–2002 | New Jersey Devils | NHL | 1 | 1 | 0 | 1 | 2 |  |  |  |  |  |
|  | Albany River Rats | AHL | 9 | 0 | 3 | 3 | 10 |  |  |  |  |  |
|  | Tampa Bay Lightning | NHL | 3 | 0 | 0 | 0 | 4 |  |  |  |  |  |
|  | Springfield Falcons | AHL | 53 | 7 | 25 | 32 | 57 |  |  |  |  |  |
| 2002–2003 | Binghamton Senators | AHL | 26 | 2 | 15 | 17 | 62 |  |  |  |  |  |
|  | Washington Capitals | NHL | 6 | 1 | 0 | 1 | 0 |  |  |  |  |  |
|  | Portland Pirates | AHL | 44 | 8 | 22 | 30 | 77 |  |  |  |  |  |
| 2003–2004 | Washington Capitals | NHL | 37 | 2 | 12 | 14 | 30 |  |  |  |  |  |
|  | Portland Pirates | AHL | 13 | 1 | 8 | 9 | 10 |  |  |  |  |  |
| 2004–2005 | Brynäs IF | SEL | 13 | 6 | 0 | 6 | 43 |  |  |  |  |  |
|  | Kärpät | SML | 32 | 5 | 10 | 15 | 58 | 12 | 1 | 5 | 6 | 12 | Kanada-malja | Ykköstähdistö |
| 2005–2006 | ZSC Lions | NLA | 17 | 1 | 10 | 11 | 22 |  |  |  |  |  |
|  | Södertälje SK | SEL | 26 | 1 | 19 | 20 | 62 |  |  |  |  |  |
|  | Södertälje SK | SEL-Q | 10 | 2 | 7 | 9 | 18 |  |  |  |  |  |
| 2006–2007 | Kärpät | SML | 18 | 2 | 2 | 4 | 36 | 10 | 1 | 3 | 4 | 16 | Kanada-malja |
| 2007–2008 | Hershey Bears | AHL | 52 | 7 | 35 | 42 | 81 | 1 | 0 | 0 | 0 | 2 |
| 2008–2009 | Toronto Marlies | AHL | 19 | 0 | 7 | 7 | 29 |  |  |  |  |  |
|  | Kärpät | SML | 17 | 3 | 7 | 10 | 32 | 15 | 1 | 8 | 9 | 32 |
| 2009–2010 | Dinamo Minsk | KHL | 17 | 0 | 7 | 7 | 30 |  |  |  |  |  |
|  | EV Zug | NLA | 7 | 0 | 4 | 4 | 8 | 3 | 0 | 2 | 2 | 6 |
| 2010–2011 | Djurgårdens IF | SEL | 52 | 5 | 25 | 30 | 73 | 7 | 0 | 3 | 3 | 6 |
| 2011–2012 | Djurgårdens IF | SEL | 36 | 2 | 15 | 17 | 32 |  |  |  |  |  |
|  | Jokerit | SML | 16 | 1 | 7 | 8 | 26 | 10 | 3 | 3 | 6 | 18 |
| 2012–2013 | HC Slovan Bratislava | KHL | 17 | 0 | 2 | 2 | 18 | – | – | – | – | – |
|  | Kärpät | SM-liiga | 14 | 0 | 1 | 1 | 6 | 3 | 0 | 3 | 3 | 4 |
| 3 kautta | yhteensä | NHL | 47 | 4 | 12 | 16 | 36 | – | – | – | – | – |
| 6 kautta | yhteensä | AHL | 295 | 33 | 144 | 177 | 443 | 1 | 0 | 0 | 0 | 2 |
| 7 kautta | yhteensä | SML | 198 | 25 | 59 | 84 | 437 | 54 | 7 | 24 | 31 | 92 |
| 5 kausi | yhteensä | SEL | 185 | 18 | 63 | 81 | 270 | 7 | 0 | 3 | 3 | 6 |

Lähteet
-------

* Josef Boumedienne Eurohockey-sivustolla (englanniksi)
* Josef Boumedienne *Elite Prospects*. Everysport Media Group AB.  (englanniksi)
* Josef Boumedienne Legends of Hockey -sivustolla (englanniksi)

### Viitteet

1. ↑  Josef Boumedienne Columbuksen kykyjenetsijäksi *HS.fi*.  9.7.2013. Viitattu 1.12.2013.
2. ↑  Josef Boumedienne Sveitsiin *HS.fi*.  5.1.2010.  Arkistoitu 4.12.2013. Viitattu 6.12.2010.
3. ↑  Boumedienne ei saa edustaa SuomeaMTV3 Internet, 12.10.2005. Viitattu 9.12.2006. (Arkistoitu – Internet Archive)
4. 1 2 3  Legends of Hockey
5. 1 2 3 4  Josef Boumedienne *EliteProspects.com*. Viitattu 27.10.2009. (englanniksi)
6. ↑  Zyuzin dealt to Devils *CBC Sports*.  9.11.2001. CBC. Viitattu 27.10.2009. (englanniksi)
7. ↑  Senators, Capitals swap AHLers *CBC Sports*.  17.12.2002. CBC. Viitattu 27.10.2009. (englanniksi)
8. ↑  Boumedienne jatkaa Washingtonissa *Jatkoaika.com*.  15.5.2003. Jatkoaika. Viitattu 27.10.2009.
9. ↑  Capitals re-sign Boumedienne, Whitfield  8.7.2004. TSN. Viitattu 27.10.2009. (englanniksi)
10. ↑  ZSC Lions feuern Boumedienne *Blick.ch*.  11.11.2005. Viitattu 27.10.2009. (saksaksi)
11. ↑  Josef Boumedienne palaa Kärppiin *Jatkoaika.com*.  11.12.2006. Jatkoaika. Viitattu 27.10.2009.
12. 1 2  Boumedienne siirtyy Washingtoniin *Jatkoaika.com*.  4.6.2007. Jatkoaika. Viitattu 27.10.2009.
13. ↑  Report: Maple Leafs sign D Boumedienne to 1-year deal  23.8.2008. TSN. Viitattu 27.10.2009. (englanniksi)
14. ↑  Kärpät hankki Josef Boumediennen *Jatkoaika.com*.  20.1.2009. Jatkoaika. Viitattu 27.10.2009.
15. ↑  Minskin Dinamossa kuohuu – Boumedienne kilometritehtaalle *Yle Urheilu*.  26.10.2009. Helsinki:  Yleisradio. Viitattu 27.10.2009.
16. ↑  Josef Boumedienne bis Saisonende zum EVZ!  5.1.2010. EVZ Sport AG. Viitattu 5.1.2010. (saksaksi)[vanhentunut linkki]
17. ↑  Josef Boumedienne klar för Djurgården *difhockey.se*.  30.5.2010. Djurgården Hockey AB.  Arkistoitu 28.8.2010. Viitattu 30.5.2010. (ruotsiksi)
18. ↑  Ammattiurheilijoille (Arkistoitu – Internet Archive) Helsinki Capital Partners.